DETAILIDE KUULAMINE (KIRJUTAMINE)
Eesmärk: Õpilased kirjutavad lauseid õpetaja dikteerimise järgi.
TÖÖJUHEND.
1.	Tähtsus: Tee lühidalt kokkuvõte hea kuulaja omadustest ning heaks kuulajaks olemise eelistest.
2.	Sissejuhatus: Õpetaja jutustab lastele loo tüdrukust, kes võitis auhinnaks 100.- võistlusel, kus pidi meelde jätma võimalikult palju detaile kuuldud loo kohta ning  tegevuste järjekorra loos. Loo võib ette lugeda ka näiteks raamatukoguhoidja (tund toimub kooli raamatukogus).
3.	Kuulamisoskuse komponendid: 
1.	Kuula ja jäta meelde.
2.	Mõtle sellele, millest oli jutt.
3.	Kirjuta lause selle kohta, mida sa said teada.
4.	Loe oma lause ette.
4.	Kujunda oskus: Õpetaja dikteerib lause näiteks varem loetud lugemispalast. Õpilased kirjutavad lause. 
5.	Käitumise harjutamine: 
•	Valik: Kogu klass kirjutab dikteerimise järgi lauseid.
•	Rollimäng: Õpilased kuulavad õpetaja loetud lauset ühe korra ning kirjutavad selle. Õpetaja palub mitmel õpilasel lause ette lugeda. Võib kirjutada ka tahvlile, tuua välja veaohtlikud kohad, lasta parandada vead.
•	Viimistlus: Pärast iga rollimängu pööra tähelepanu õigele käitumisele, too välja ebaõige käitumine ning korda rollimängu koos vigade parandusega. Kui parandusi pole, on rollimäng õnnestunud.
•	Kinnistamine: Kiida suuliselt või anna lastele autasu õigete vastuste eest.
•	Diskussioon: Lapsed jagavad oma kogemusi, mõtteid tähelepaneliku kuulamise kohta ning rollimängude kohta. Julgusta neid tegema soovitusi, ettepanekuid paranduste kohta.
•	Harjutamine: Töölehed õpilastele “Etteütlus”.
•	Õpilased kannavad õpetajale ette oma edusammudest tähelepaneliku kuulamise kohta ning teenivad välja “tähekese” , mis pannakse suurele seinalehele “Tähelepaneliku kuulamise tabel”.
•	Tähtsustamine: Õpetaja selgitab selge diktsiooniga kõnelemise tähtsust pidevalt ning kohe, kui vastav probleem tekib.

Kasutatud kirjandus: 
1.	Uusen, A. (2002). Emakeele õpetamisest. Klassiõpetajale. 

NIMI________________________           KUUPÄEV________________

TÖÖLEHT „ETTEÜTLUS”

Juhend: Palu sõbral endale dikteerida neli lauset oma lemmikraamatust. Kirjuta need allolevatele joontele, kontrolli oma tööd.

1.	________________________________________________________________________________________________________________________

2.	________________________________________________________________________________________________________________________

3.	________________________________________________________________________________________________________________________

4.	________________________________________________________________________________________________________________________

VIGADE PARANDUS

______________________________________________________________________________________________________________________________________________________

3 RIIMUVAT SÕNA

____________________________________________________________________________________________________________________________________